kardosdrur/scandi-wiki huggingface dataset:
Olsenbandens siste bedrifter

Olsenbandens siste bedrifter er en norsk film fra 1975. Den havde premiere den 7. august 1975 og er instrueret af Knut Andersen.

Handling 

Efter en "hyggelig" ferietur til Mallorca, kommer Egon ud af fængsel, men sætter sig i en anden bil, uden at hilse på Kjell, Benny og Basse som står med flag og det hele for at ønske ham velkommen ud. Det hele drejer sig om Bedford-diamanterne, som ligger indelåst i et Franz Jäger-pengeskab i Schweiz. Men det hele er bare en fælde, og da Egon kommer tilbage til Benny og Kjell, har han en ny plan, som skal tage hævn.

Medvirkende

Eksterne henvisninger  
 

Siste bedrifter
Norske film fra 1975
Film instrueret af Knut Andersen
Norsksprogede film
P554 Makrelen

P554 Makrelen (gl. stavemåde for Makrellen) var et dansk patruljefartøj af Flyvefisken-klassen benyttet af Søværnet. Skibet indgik i Søværnet i 1991 og udgik af flådens tal den 7. oktober 2010. Efter omorganiseringen af eskadrerne i 2004 og frem til udfasningen hørte skibet under division 23 (minerydningsdivisionen) i 2. Eskadre.

Et antal skibe har tidligere båret navnet Makrelen i dansk tjeneste:
 Makrelen (jagt, kongeskib (1789-1808)
 Makrelen (torpedobåd, 1894-1920)
 Makrelen (torpedobåd, 1918-1943)
 P504 Makrelen (torpedobåd, 1955-1974)
 Makrelen (minerydningsfartøj, 1991-2009)

Se også 
 Søværnet
 Flyvefisken-klassen

Referencer og kilder 

 Flådens historie: P554 Makrelen
 Naval-technology: Flyvefisken-klassen

Patruljefartøjer fra Danmark
The American

The American er en amerikansk thriller fra 2010 instrueret af Anton Corbijn. I filmen medvirker blandt andre George Clooney, Violante Placido, Thekla Reuten, Paolo Bonacelli, Irina Björklund og Johan Leysen. 

The American er en bearbejdet version af novellen A Very Private Gentleman, skrevet af Martin Booth. Musikken er skrevet af Herbert Grönemeyer. Nogle af scenerne i The American blev filmet i Östersund.

Medvirkende
 George Clooney som Jack 
 Violante Placido som Clara
 Thekla Reuten som Mathilde
 Paolo Bonacelli som Father Benedetto
 Irina Björklund som Ingrid
 Johan Leysen som Pavel

Referencer

Eksterne henvisninger
 
Officiel Hjemmeside 

Amerikanske film fra 2010
Thrillerfilm fra USA
Engelsksprogede film
Italiensksprogede film
Olsenbanden for full musikk

Olsenbanden for full musikk er en norsk film, der havde premiere den 26. august 1976, og er instrueret af Knut Bohwim.

Olsenbanden for full musikk er en norsk genindspilning af den danske film Olsen-banden ser rødt, som blev instrueret af Erik Balling.

Handling 

Egon skal gøre baronen en tjeneste, men finder ud af, at det hele er et svindelnummer. Basse har truffet en ung pige ved navn Gry, som er blevet gravid. Valborg er fast bestemt på at Gry og Basse skal gifte sig. Derfor er pengene i Egons plan vigtige denne gang. Denne gang er der rytme i kuppet. Det hele foregår på Nationaltheatret og er Olsenbandens mest vellykkede kup nogen sinde.

Medvirkende

Eksterne henvisninger  
 

For full musikk
Norske film fra 1976
Norsksprogede film
Olsenbanden og Dynamitt-Harry på sporet

Olsenbanden og Dynamitt-Harry på sporet er en norsk film fra 1977. Den havde premiere den 14. august 1977 og er instrueret af Knut Bohwim. Filmen er den ottende i den norske udgave af Olsenbande-serien.

Trivia 
I denne film, og Olsenbanden gir seg aldri, siger de ikke at Benny hedder Banny Fransen, mens han i danske versioner hedder Benny Hansen.
Dette er den første film hvor Øivind Blunck medvirker som Hermansens assistent Holm. 
Filmen er baseret på den danske film som hedder Olsen-banden på sporet.
 Helmer & Sigurdson havde deres eget TV-show på NRK

Handling 

90 millioner kroner er nu i Olsenbandens eje, men en dansker, kaldt Biffen (kaldes ofte af Benny for Danskepølsa), stjæler pengene, og Egon havner i fængsel. Egons plan denne gang er at få de stjålne penge, som er kommet til Norge og blevet lavet til guldbarer, tilbage. Guldbarrerne opbevares hos firmaet Multiscan og skal fragtes til udlandet i en specialkonstrueret togvogn, lavet af Franz Jäger i Berlin. Harry derimod, er blevet Kjell og Valborgs nærmeste nabo. Men de vil havde at han skal stoppe den videnskabelige virksomhed med dynamit og blive et dannet menneske.

Medvirkende

Eksterne henvisninger  
 

Og Dynamitt-Harry på sporet
Norske film fra 1977
Norsksprogede film
Olsenbanden + Data-Harry sprenger verdensbanken

Olsenbanden + Data-Harry sprenger verdensbanken er en norsk film fra 1978. Den havde premiere den 18. august 1978, og er instrueret af Knut Bohwim. Filmen er den niende i den norske udgave af Olsenbande-filmene. Den er baseret på den danske film Olsen-banden deruda'

Handling 

Egon havner igen i fængsel efter et mislykket kup ved selveste Stortinget. Da Egon sættes fri, har Kjell og Benny fået en ny chef, nemlig Harry. Efter at have sovet i en container, blev Dynamitt-Harry lavet til Data-Harry. Egons plan denne gang er at købe 30.000 tons smør, således at russerne, som har smørmangel, kan købe smør af dem for store penge. Men Egons ærkefjende nummer 1 Kongen har fået som opgave at udrydde hele Olsenbanden sammen med sin lidt dummere, men store højrehånd, Biffen (efter at han blev uvenner med Knægten). Dette går dog ikke godt.

Medvirkende

Eksterne henvisninger  
 

+ Data-Harry sprenger verdensbanken
Norske film fra 1978
Norsksprogede film
Christian Pedersen Agerskov

Christian Pedersen Agerskov (14. marts 1714 i København – 2. december 1789 sammesteds) var en dansk embedsmand.

I året 1742 blev han fuldmægtig i Assignationskontoret i Rentekammeret, efter at han "i de sidste 9 Aar havde tjent ved Kammeret i Hof- og Militæretatens Kontor og, medens den forrige Renteskriver og Fuldmægtigen i samme Kontor begge paa én Tid formedelst Svaghed vare fraværende, ved de der forefaldne Forretninger vist Prøve paa sin Habilitet". Han havde tidligere arbejdet som kgl. regnskabsbetjent. 1754 blev han bogholder ved Assignationskontoret, 1759 kammerråd, 1760 revisor ved den almindelige Pensionskasse, samme år tillige kommitteret i Bygningskommissionen, 1762 revisor ved Overskattedirektionen og Ekstraskatkassen. 1765-88 besørgede han sekretariats-, bogholderi- og revisionsforretningerne i Fonden ad usus publicos.

I 1768 blev han justitsråd, 1771 medlem af og revisor i Overbygningsdirektionen, 1776 etatsråd, 1781 konferensråd, samme år deputeret i Finanskollegiet og 1788 på grund af aldersdomssvaghed dispenseret fra sit embede med bibeholdelse af sin gage og forpligtelse til at bistå Kollegiet med sine råd i påkommende tilfælde. Han døde 1789, anerkendt som en særdeles nidkær, redelig og dygtig embedsmand. Han er begravet på Holmens Kirkegård.

Kilder 

 

Kollegiedeputerede fra Danmark
Konferensråder fra Danmark
Danskere i 1700-tallet
Personer fra København
Lincang

Lincang (Forenklet kinesisk: 临沧; traditionel kinesisk: 臨滄; pinyin: Líncāng; Wade-Giles: Lín-ts'āng) er et bypræfektur i den sydvestlige del Folkerepublikken Kinas sydvestligste provins, Yunnan. Det har et areal på 24.469 km2, og en befolkning på 2.150.000 mennesker (2000). I bjergene her bor Wa-folket. Det blev anset som for «vildt» til at interessere nabomagterne, som både det britisk styrede Burma og Kina. Muligvis havde wa-folkets ry som hovedejægere noget med dette indtryk at gøre.

Administrative enheder 
Bypræfekturet Lincang har jurisdiktion over et distrikt (区 qū), 4 amter (县 xiàn) og 3 autonome amter (自治县 zìzhìxiàn).

Trafik 
Kinas rigsvej 214 løber gennem området. Den fører fra Xining i provinsen Qinghai til Jinghong i Yunnan. 

Kinas rigsvej 323 løber gennem området. Den begynder i Ruijin i provinsen Jiangxi og fører gennem Guangdong og Guangxi og ender i Lincang.

Bypræfekturer i Yunnan
Wa (folk)

Wa (eller Va eller Parauk; egenbetegnelse: Ba rāog; kinesisk: 佤族, pinyin: Wǎzú) er en af de 56 offentlig anerkendte folkeslag i Folkerepublikken Kina. Det er også godt repræsenteret i det nordlige Burma.

Ifølge den kinesiske folketælling i år 2000 er de 396.610 personer i landet. De lever for det meste i provinsen Yunnan i det sydvestlige Kina, i kompakte landsbyer i amter i den sydlige del af provinsen, som Ximeng (på Wa-sproget: Mēng Ka eller Si Moung), Cangyuan, Menglian (Gaeng Līam), Gengma (Gaeng Mīex eller Gaeng Māx), Lincang (Mēng Lām), Shuangjiang (Si Nblāeng eller Mēng Mēng), Zhenkang og Yongde. 

I Burma bor de hovedsageligt langs grænsen til Kina, og i staten Shan langs den burmesiske grænse til Thailand. I Burma er der mellem 600.000 og 1.000.000 af dem. Wa-folkets hovedby i Burma er Panghsang.

Fra Burma er de bedst kendt som separatistbevægelse og deres United Wa State Army. Efter en våbenhvile med regeringsstyrkerne i 1989 nyder de udstrakt autonomi i den såkaldte «Wa Special Region 2», som også går under navnet Wa-staten. 

De fleste wa-folk er animister, men buddhisme og kristendom er også udbredt.

Frem til 1970'erne var de kendte som hovedjægere, og de opsatte de dræbtes hoveder på pæle ved landsbyenes indgange. Det lykkedes aldrig den britiske kolonialmagt at etablere sig i wa-folkets områder.

Eksterne henvisninger 
 The Va ethnic minority 
 Wa by Jinnah 
 Klippebilleder

Folkeslag i Kina
Yunnan
Folkeslag i Burma
Olsenbanden og Dynamitt-Harry mot nye høyder

Olsenbanden og Dynamitt-Harry mot nye høyder er en norsk film fra 1979. Den havde premiere den 7. september 1979, og er instrueret af Knut Bohwim.

Handling 

Denne gang vil Egon ikke ud af fængslet. Han vil blive lidt længere, således at han kan få et par tips fra en anden fange, som kommer senere. Derfor er det op til Benny at få fat i nogle penge. Men under kuppet, saboterer Egon hele planen, og sættes i fængsel igen. Da Egon kommer ud igen, har han planen klar. En mikrofilm af olieudvindingen i Nordsøen er målet denne gang. Dynamitt-Harry er også tilbage i god gammel skikkelse, og denne gang har han fået job på Fornebu.

Danske & norske film 
Denne film er en norsk version af den danske film Olsen-banden går i krig. I den danske film bliver Egon fanget på viserne på rådhusuret i København. I denne norske bliver han hængt op i en udvendig elevator til vindues- og facade-rengøring på SAS Hotellet i Norge.

Helikopteren brugt i filmen 
Bell 212 blev brugt under indspillingen, udlånt af Helikopter Service AS, i dag kaldt CHC Helikopterservice.
Helikopteren blev sidenhen solgt til udlandet og tjenestegør som brandhelikopter i Bulgarien.

Medvirkende

Eksterne henvisninger  
 

Og Dynamitt-Harry mot nye høyder
Norske film fra 1979
Norsksprogede film
Olsenbanden gir seg aldri

Olsenbanden gir seg aldri er en norsk film fra 1981 instrueret af Knut Bohwim. Det er den 11. film i den norske udgave af Olsenbande-serien.

Trivia 
I film, Olsenbanden for full musikk kunne man høre at Hermansens fulde navn var Viggo Hermansen. Men i denne film siger de, Karl Leopold Hermansen. Også i Olsenbanden Jr. siger de Herman Hermansen.
Denne film er baseret på den danske film, Olsen-banden overgiver sig aldrig.

Handling 
Da Egon var i fængsel lærte Brock Larsen ham, at hvis man skal følge med i tiden og være millionær, så skal man eje et aktieselskab. Egon beslutter sig for at overtage Norges bedste firma, Steen & Strøm. Først skal Olsenbanden til holdningsselskabet som ejer et vigtigt regnskab, som Børsen vil have. Da Egon, Kjeld og Benny har gennemført det store kup, tager de direkte til Børsen for at vise regnskabet til Brock Larsens vikar Hallandsen (Ivar Nørve). Da Hallandsen går ind til chefen Bang-Johannessen (Per-Lillo Steenberg) forstod han, at Bang-Johannessen havde forventet, at Egon ville have noget som Napoleons kagefabrik. De lukker Steen & Strøm, og Bang-Johannessen tager regnskabet med til London. Da Egon finder ud af dette, bliver han rasende og vil have hævn.

Medvirkende (udvalg)

Eksterne henvisninger  
 

Gir seg aldri
Norske film fra 1981
Norsksprogede film
Olsenbandens aller siste kupp

Olsenbandens aller siste kupp er en norsk film fra 1982. Den havde premiere den 17. september 1982 og er instrueret af Knut Bohwim. Filmen er den tolvte i den norske udgave af Olsenbanden-serie.

Handling 
Olsenbanden bliver indblandet i våbenhandel til en milliard kroner. I god gammeldags stil planlægger de deres aller sidste kup. Valborg får endelig lov til at være med. Hun bliver udsat for det som Kjell kalder "kvinde-skøre mandfolk – og det som er værre". Blandt andet den liderlige rengøringsinspektør med sans for den modne type. Hallandsen og Bang Johansen må gå til de værste metoder for at slippe af med Olsenbanden.

Om filmen 
Denne film er baseret på 2 danske film: Olsen-bandens flugt over plankeværket & Olsen-banden over alle bjerge.

Medvirkende

Eksterne henvisninger 
 

Aller siste kupp
Norske film fra 1982
Norsksprogede film
P561 Skaden

P561 Skaden (skade) var et dansk patruljefartøj af Flyvefisken-klassen benyttet af Søværnet. Efter omorganiseringen af eskadrerne i 2004 og frem til udfasningen hørte skibet under division 24 (missilfartøjsdivisionen) i 2. Eskadre.

Skibet er siden hen blevet solgt til Marinha Portuguesa for 1 million euro i 2014 hvor det har fået navnet P593 Guadiana. Skibet skal ombygges til at møde de portugisiske behov ved det statsejede værft Arsenal do Alfeite for 6 millioner euro.

Skaden var det andet skib i flådens historie der benyttede dette navn, det første var torpedobåden P561 Skaden i perioden 1950-1960) (Kriegsmarines S207).

Se også 
 Søværnet

 Marinha Portuguesa
 Flyvefisken-klassen

Referencer

eksterne henvisninger 
 Flådens historie: P561 Skaden
 Naval-technology: Flyvefisken-klassen

Patruljefartøjer fra Danmark
Christian Lønstrup

Christian Lønstrup (født 4. april 1971) er en dansk tidligere fodboldspiller og nuværende cheftræner for klubben Hillerød Fodbold.

Spillerkarriere 
Han spillede 253 kampe som midtbanespiller for FC København, med hvem han vandt fire danmarksmesterskaber. Han spillede i en periode for den italienske klub Cagliari. Han spillede tre kampe og scorede ét mål for Danmarks U/21-fodboldlandshold i 1991.

Trænerkarriere 
Christian Lønstrup blev talenttræner i B93 og senere assistenttræner i både FC Helsingør og AB. Derudover arbejdede han også med spillerforeningen i projektet Arena Spartacus hvor han, sammen med tidligere og nuværende professionelle spillere, træner udsatte børn og unge rundt omkring i landet.

I december 2013 blev det offentliggjort, at Lønstrup var ny træner i FC Helsingør. Han skrev under på en toårig aftale, men forlængede den og fortsatte som træner indtil august 2018. Som træner i Helsingør medvirkede han til 2 oprykninger, hvor den ene for første gang i klubbens historie førte til en sæson (2017-2018) i Superligaen. Efter nedrykning i sommeren 2018 fortsatte han som træner indtil 23. august, hvor han valgte at fratræde på grund af uenigheder med ledelsen "om spillestil og trupsammensætning."

Referencer

Eksterne henvisninger 
 

Fodboldspillere fra Danmark
Fodboldtrænere fra Danmark
Fodboldspillere fra B 1903
Fodboldspillere fra B.93
Fodboldspillere fra Kjøbenhavns Boldklub
Fodboldspillere fra FC København
Fodboldspillere fra Cagliari Calcio
Fodboldspillere fra Akademisk Boldklub
Fodboldtrænere for Akademisk Boldklub
Fodboldtrænere fra B.93
Fodboldtrænere fra FC Helsingør
P558 Gribben

P558 Gribben var et dansk patruljefartøj af Flyvefisken-klassen benyttet af Søværnet. Skibet indgik i flådens tal i 1993 og forrettede tjeneste frem til 2010 hvor skibet strøg kommando. Skibet hørte fra 2004 organisatorisk til under 1. Eskadre, division 12 (patruljebådsdivisionen) og var permanent udrustet i patruljekonfiguration.

Gribben var det fjerde skib i flåden, der benyttede navnet Gribben:
 Gribben (kutter, 1808-1814)
 P552 Gribben (torpedobåd, 1948-1960)- (Kriegsmarines S107)
 P508 Gribben (torpedobåd, 1963-1978)
 Gribben (patruljefartøj, 1993-2010)

Se også 
 Søværnet
 Flyvefisken-klassen

Referencer og kilder 

 Flådens historie: P558 Gribben
 Naval-technology: Flyvefisken-klassen

Patruljefartøjer fra Danmark
...men Olsenbanden var ikke død!

…men Olsenbanden var ikke død! er en norsk film fra 1984. Den havde premiere den 6. september, og er instrueret af Knut Bohwim. Manuskriptet er skrevet af Knut Bohwim og Gustav Kramer. Filmen er den første af de norske Olsenbande-film som ikke er afspejlet efter en af de danske Olsenbande-film.

Handling 

Det hele begynder i Frankrig, på Rivieraen. Efterhånden begynder ting at ske, da Biffen, spillet af Ove Verner Hansen, svømmer hen til lystyachten, som banden befinder sig på, og klatrer lydløst op af vandet og klipper håndjernene over kufferten med penge, som sidder fast til Egons stol, og sniger sig væk igen. Egon, som på sin side skal til at betale for opholdet, opdager, at pengene er på vej væk fra yachten og råber på politi. Resten af banden hopper over bord for at slippe for fængsel, og politiet ankommer og arresterer Egon i stedet for at gå efter gerningsmanden.

Tilbage i Oslo slipper Egon omsider ud og opdager, at Valborg er begyndt på malekursus. Dette giver ham en idé om at bytte hendes realistiske kopier af Edvard Munchs malerier og udnytte hendes stilling som vaskehjælper på Munchmuseet. Han gør dette i stor stil, men Valborg på sin side har samme idé og bytter de originale tilbage. Banden drager sydover til Frankrig for at sælge kunsten til en kunstsamler, Cap Cheval (Per Tofte). Han kommer senere til Oslo for at modtage dem og købe kunsten, men politiet under Hermansens ledelse, som er på en pornografi-razzia i en butik i nærheden, opdager dem og beder dem stoppe. Banden skynder sig ind i deres Toyota Corona, og en biljagt opstår med blandt andet flere politibiler og civile politibiler, som følger efter uden nogen særskilt grund. Efterhånden har biljagten været ved både Trefoldighetskirken, op ad Akervejen, via Ila, videre til Akersbakken, Kiellands Plass, Sagvejen op mod Vøyensvingen og over Colletts gade mod Bislett, hvor jagten havner i rundkørslen uden for Bislett Stadion, og politibilen pludselig bremser, da sporvognen kommer. Dette resulterer i et massesammenstød, og Benny og Kjell stikker af. Egon havner nok en gang i politiets klør.

Medvirkende

Eksterne Henvisninger 

Olsenbanden (Norge)
Norske film fra 1984
Norsksprogede film
Walter Stelling

Walter Wilhelm Stelling (1. januar 1869 – 10. januar 1935) var en dansk fabrikant og amatørastronom.

Walter Stelling var søn af fabrikant Anton Stelling (1836-1912), der havde overtaget malingsvirksomheden A. Stelling i 1862 og opkaldt den efter sig selv. I 1900 blev Walter Stelling og hans yngre bror Erwin optaget som kompagnoner, og i 1912 overtog Walter ledelsen efter faderens død. Under hans ledelse oplevede fabrikken stor vækst: Samme år blev F.E. van der Aa Kühles lakfabrik overtaget og en stort fabrikanlæg i Valby blev påbegyndt. Fabrikken stod færdig 1914.

I 1933 optog Walter Stelling sin søn, Olaf Stelling, som kompagnon, og han førte siden firmaet videre. Olafs søn Christian Stelling var den næste i rækken, og overtog senere forretningen efter sin fars død.

Walter Stelling er også kendt som amatørastronom og som bygherre for den særprægede villa Solheim i Vedbæk. Huset blev opført af Caspar Leuning Borch med observatorium og et norsk lysthus i årene 1903-04. Observatoriet var placeret på toppen af et tårn og er siden nedlagt, uden at villaens ydre af den grund er blevet forandret. Villaen ses ofte som et eksempel på, hvad Leuning Borch havde i tankerne, da han lancerede skønvirkestilen.

I 1906 købte Stelling en kostbar astronomisk kikkert til sit nye hjem. Den var af fabrikat G. & S. Merz og fremstillet ca. 1880 i München. En anden fabrikant, Niels Hede Nielsen (1879-1943), købte kikkerten af Stellings dødsbo og donerede den til Horsens Statsskole. I 2010 blev kikkerten udbudt til salg.

Han blev gift 16. november 1900 med den norskfødte Signe Mørch (16. november 1879 i Fredrikstad – ?). Parret havde 7 børn:
 Agnes (28. oktober 1901 – ?). Gift 27. december 1922 med Svend Overgaard, f. 1891, forretningsmand i Taastrup, Danmark.
 Gunner (1903 – 4. november 1905)
 Olaf (21. april 1908 – 27. marts 1974)
 Mogens (31. maj 1910 – 06. aug 1989)
 Ingeborg (23. september 1911 – ?)
 Johan (22. maj 1914 – ?)
 Ruth (19. januar 1916 – 21. Marts 2006?)

Noter 

Astronomer fra Danmark
Danskere i 1900-tallet
Grosserere fra Danmark
Fabrikanter fra Danmark
Olsenbandens siste stikk

Olsenbandens siste stikk er en norsk film fra 1999. Den er instrueret af Knut Bohwim. Det er den fjortende og sidste i den norske udgave af Olsenbande-serien. Den er baseret på, den danske film, Olsen-bandens sidste stik.

Handling 

Egon har været på plejehjemmet Solgløtt i 14 år. Da han i et interview bliver kommer på tv, bliver han genkendt af både kolleger, politimænd og visse skurke. Benny driver sit eget taxi-selskab ved navn "Bennys tut og kjør". Harry ligger på sygehus efter en sprængningsulykke i Romeriksporten. Valborg derimod er blevet enke efter Kjells død i 1990. Banden samles igen, og denne gang drejer det sig om Wandenberg-mappen og et godt gammeldags Franz Jäger-pengeskab.

Medvirkende

Eksterne henvisninger 
  

Siste stikk
Norske film fra 1999
Norsksprogede film
Kim Greisen

Kim Greisen (født 16. oktober 1972 i Fredericia) er dansk ultra-triatlet.

Greisen er uddannet civilingeniør fra Aalborg Universitet med speciale i systemdesign og –konstruktion i 1997.
Kim er en af de få danske triatleter, der konkurrerer på distancer over 3 x Ironman.

Biografi 
Greisen har været aktiv triatlet siden 2002 og har været medlem af Hareskovens Triatlonklub (HareTRI). Greisen har konkurreret på de fleste af distancerne under IUTA (International Ultra Triathlon Association).

Udover de ultralange triatlondistancer har Greisen deltaget i konkurrencer indenfor duathlon, CrossDuatlon, Ekstremmarathon,24 timers spinning-marathon samt 24 timers landevejsløbet Melfar 24 Hour. Greisen deltager desuden i Adventure racing.

Væsentlige resultater 
 Guldmedalje i 10x1 Ironman (Sicilien 2011)
 Sølvmedalje 100 Miles Hammertrail 22h:39m 1. Age-Group (Danmark 2011)
 Sølvmedalje i VM 10-dobbelt Ironman (Frankrig 2006)
 Sølvmedalje i VM 3-dobbelt Ironman (Tyskland 2010) 
 2. plads i Dobbelt Ironman (Tyskland 2005) 
 4. plads i Dobbelt Ironman (Slovenien 2009)
 Personlig rekord på Ironmandistancen: 9:29 – Challenge Copenhagen 2010
 6. plads Patagonia Expedition Race - Team Cuva (Chile 2012)

Referencer

Eksterne henvisninger 
Triple Ultra Triathlon in Lensahn - Statistik triathlonlensahn.de hentet 6. juli 2023
 The Ironman: Quitting Is for Crybabies hentet 6. juli 2023
Dansker blev firer i 20-dobbelt Ironman ekstrabladet.dk hentet 6. juli 2023

The Ironman: Quitting Is for Crybabies kortogdok.cphfilmcompany.dk hentet 6. juli 2023
Jernmanden - ikke bare et tudefjæs  fjernleje.filmstriben.dk hentet 6. juli 2023

https://statistik.d-u-v.org/getresultperson.php?runner=47851

Triatleter fra Danmark
Personer fra Fredericia
Alumni fra Aalborg Universitet
Ministro Pistarini Internationale Lufthavn

Ministro Pistarini Internationale Lufthavn, (spansk: Aeropuerto Internacional de Ezeiza Ministro Pistarini), (omtalt Ezeiza International Airport) (IATA: EZE, ICAO: SAEZ) er en international lufthavn 2 km øst for Ezeiza, 22 km syd/vest for Buenos Aires, Argentina. I 2009 ekspederede den 7.924.759 passagerer og 93.346 flybevægelser., hvilket gør den til den travleste i landet

Lufthavnen er opkaldt efter politiker og general Juan Pistarini (1882–1956). Byggeriet startede i 1945 og stod helt færdigt i 1949. I 1946 fløj det første fly fra det vi i dag kender som London Heathrow Airport mod Ministro Pistarini Lufthavn. Aerolíneas Argentinas har Hub for alle deres internationale ruter.

Referencer

Eksterne henvisninger 

 Ministro Pistarini Internationale Lufthavns officielle hjemmeside 

Lufthavne i Argentina
Etableret i 1946